पाएं अपने शहर की ताज़ा ख़बरें और फ्री ई-पेपरडाउनलोड करें
राजकीय चिकित्सालय में भर्ती कोरोना पॉजिटिव मरीजों के लिए बीती रात ऑक्सीजन सिलेंडरों से भरी गाड़ी कुचामन अस्पताल पहुंची। वही 10 रेमडेसिविर इंजेक्शन भी कुचामन अस्पताल में आए है। भास्कर ने शनिवार के अंक में कुचामन में ऑक्सीजन सिलेंडरों की कमी आई तो मरीजों को बेड की क्षमता का हवाला देकर दी छुट्टी शीर्षक नाम से एक खबर प्रमुखता से प्रकाशित की थी।
इसके बाद शनिवार को चिकित्सालय में बने कोविड वार्ड में भर्ती मरीजों ने भी राहत की सांस ली और उनके लिए सिलेंडर उपलब्ध हुए। एसडीएम बाबूलाल ने बताया कि शुक्रवार देर रात यहां 76 ऑक्सीजन सिलेंडर पहुंच चुके हैं जिन्हें पुलिस सुरक्षा के बीच रखा गया है।
उन्होंने बताया कि चिकित्सालय में 15 मरीजों को ही ऑक्सीजन पर रखा गया है, इससे ज्यादा मरीज हम यहां नहीं रख सकते हैं। 15 मरीजों के अलावा अधिक मरीज उसी स्थिति में रखेंगे जब कोई गंभीर मामला आएगा और डॉक्टर की सलाह पर ही उसे ऑक्सीजन पर रखा जाएगा।
ऑक्सीजन संबंधी कार्य एसडीएम खुद देख रहे
चिकित्सालय में इन दिनों कोरोना संक्रमित मरीज काफी संख्या में आ रहे हैं। ऐसे में एसडीएम ने ऑक्सीजन सिलेंडरों व रेमडेसिविर इंजेक्शनों के कार्य को खुद के हाथ में ले लिया है और इसकी पूरी मॉनिटरिंग एसडीएम ही कर रहे हैं।
सिलेंडरों की सुरक्षा के लिए यहां पुलिसकर्मी तैनात किए है वही एक स्टाफ खुद का यहां लगाया है जो एसडीएम की परमिशन के बाद ही सिलेंडर देता है। एसडीएम ने बताया कि शुक्रवार देर रात आए रेमडेसिविर इंजेक्शन 8 मरीजों को लगाए गए। एक इंजेक्शन शनिवार सुबह एवं एक शाम को लगवाया गया। 17 ऑक्सीजन सिलेंडर नागौर से भी मंगवाए है, जो देर रात तक पहुंच जाएंगे। अभी उनके पास 60 सिलेंडर भरे हुए रखे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva hin_Deva hin_Deva zho_Hant eng_Latn